L 165/62
1.7.5.
HR
Službeni list Europske unije
29.6.2023.
Prodajni prospekti Prodajni prospekti u kojima se opisuje stroj ili srodni proizvod ne smiju biti u suprotnosti s uputama za uporabu s obzirom na zdravstvene i sigurnosne aspekte.
Prodajni prospekti u kojima se opisuje radna učinkovitost stroja ili srodnog proizvoda sadržavaju informacije o emisijama jednake onima iz uputa za uporabu.
2.
DODATNI BITNI ZDRAVSTVENI I SIGURNOSNI ZAHTJEVI ZA ODREĐENE KATEGORIJE STROJEVA I SRODNIH PROIZ­ VODA
Strojevi i srodni proizvodi za proizvodnju prehrambenih proizvoda, strojevi i srodni proizvodi za proizvo­ dnju kozmetičkih ili farmaceutskih proizvoda, prijenosni ručni ili ručno upravljani strojevi i srodni proizvodi, prijenosni strojevi za pričvršćivanje i drugi strojevi za utiskivanje i srodni proizvodi, strojevi za obradu drva i materijala sličnih fizikalnih svojstava i srodni proizvodi i strojevi za primjenu sredstava za zaštitu bilja i srodni proizvodi moraju ispunjavati sve bitne zdravstvene i sigurnosne zahtjeve utvrđene u ovom odjeljku (vidjeti Opća načela, točka 4.).
2.1.
Strojevi I srodni proizvodi za proizvodnju prehrambenih proizvoda te strojevi I srodni proizvodi za proizvodnju kozmetičkih ili farmaceutskih proizvoda
2.1.1.
Općenito Strojevi ili srodni proizvodi namijenjeni proizvodnji prehrambenih proizvoda ili kozmetičkih ili farmaceutskih proizvoda moraju biti projektirani i izrađeni tako da se izbjegne svaki rizik od infekcije, bolesti ili zaraze.
Moraju biti ispunjeni sljedeći zahtjevi: (a) materijali koji su u kontaktu ili namijenjeni kontaktu s prehrambenim proizvodima ili vodom namije­ njenom ljudskoj konzumaciji ili kozmetičkim ili farmaceutskim proizvodima moraju ispunjavati uvjete utvrđene u relevantnim pravnim aktima Unije; strojevi ili srodni proizvodi moraju biti projektirani i izrađeni tako da se ti materijali mogu očistiti prije svake uporabe te se, ako to nije moguće, koriste zamjenjivi dijelovi; (b) sve površine u kontaktu s prehrambenim proizvodima ili vodom namijenjenom ljudskoj konzumaciji ili kozmetičkim ili farmaceutskim proizvodima, osim površina zamjenjivih dijelova, moraju zadovoljavati sljedeće uvjete: i. glatke su, bez izbočina ili pukotina u kojima bi se mogle nakupiti organske tvari, te isto vrijedi i za njihove priključke; ii. projektirane su i izrađene tako da se na najmanju moguću mjeru smanje izbočine, rubovi i udubine kod sklopova; iii. lako se čiste i dezinficiraju, kad je to potrebno nakon uklanjanja dijelova koji se lako rastavljaju; unutarnja površina ima dostatni polumjer zakrivljenosti kako bi se omogućilo temeljito čišćenje; (c) tekućine, plinovi i aerosoli koji nastaju kod proizvodnje prehrambenih, kozmetičkih ili farmaceutskih proizvoda te iz tekućina za čišćenje, dezinficiranje i ispiranje moraju se moći potpuno isprazniti iz stroja ili srodnog proizvoda (po mogućnosti u položaju za „čišćenje”); (d) strojevi ili srodni proizvodi projektirani su i izrađeni tako da sprečavaju ulazak bilo kakvih tvari ili živih bića, posebno kukaca, ili nakupljanje organskih tvari u područjima koja se ne mogu očistiti; (e) strojevi ili srodni proizvodi projektirani su i izrađeni tako da nikakve pomoćne tvari opasne po zdravlje, uključujući korištena maziva, ne mogu doći u kontakt s prehrambenim proizvodima ili s vodom namije­ njenoj ljudskoj konzumaciji, kozmetičkim ili farmaceutskim proizvodima; prema potrebi strojevi ili strojni proizvodi projektirani su i izrađeni tako da se može provjeriti kontinuirana sukladnost s tim zahtjevom.